**8*-*րդկրթականհարթակ**

**3-րդ շաբաթ**

**Նախորդդասիգիտելիքներիստուգում։**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* **Գրականություն -** «Ես իմ անուշ Հայաստանի»
  + Ինչի՞ մասին է «Ես իմ անուշ Հայաստանի» տաղը։
  + Բացատրիր՝ ինչպե՞ս ես հասկանում հետևյալ արտահայտությունները՝
    - *ջինջ ջուր, լուսե լիճ, աղոթք դարձած երկաթագիր գիրք։*
  + Ինչու՞ է Չարենցը մեր սազի երգը համարել ողբանվագ, լացակումած, մեր երգերը՝ ողբաձայն։
  + Ինչու՞ է նա նաիրյան աղջիկների պարը հեզաճկուն համարում։
  + Ինչպե՞ս է նա մեր երկիրը ներկայացնում բանաստեղծությունում։
  + Մեկ նախադասությամբ պատասխանիր – *Սիրում եմ Հայաստանը, որովհետև* ․․․։
* **Բառագիտություն**
  + **Վերհիշելհետևյալբառերի բացատրությունները․**
    - *կամավոր – իր կամքով որևէ գործողություն անող անձ*
    - *տաղ– որևէ բանին կամ անձին նվիրված բանաստեղծություն*
    - *արժանապատվություն – իր անձի նկատմամբ ունեցած հարգանք*
    - *պահանջ – պայման, որը պետք է կատարվի*
    - *ժխտել – չհամաձայնվել*
  + **Վերհիշելհետևյալբառերի հոմանիշները․**
    - *ծավալել-տարածել, մեծացնել*
    - *դուրս մղել – հանել*
    - *լույս տեսնել-հրապարակվել*
    - *հզոր – ուժեղ*
  + **Վերհիշելհետևյալբառերի հականիշները․** 
    - *արգելել – թույլատրել*
    - *ստեղծել – քանդել*
    - *հեռացնել – մոտեցնել*
    - *քննադատել – գովել*
* **Ուղղագրական բառեր**  - ընդունվել*,* հետևել*,* առաջնորդ*, Պարթև։*
* **Քերականություն – Գոյական, տեսակները, թիվը**
  + Ո՞րն է գոյականը։ Ի՞նչ հարցերի է պատասխանում։
  + Որո՞նք են գոյականի տեսակները:
  + Ի՞նչ է ցույց տալիս գոյականի թիվը։ Քանի՞սն են դրանք։
  + Բացատրիր գոյականի հոգնակի թվի կազմությունը և նշիր առանձնահատուկ դեպքերը։ Բեր օրինակներ։
* **Մշակույթ –** Եղիշե Չարենց
* Ե՞րբ և որտե՞ղ է ծնվել Չարենցը։
* Ի՞նչ կրթություն է ստացել Չարենցը։
* Չարենցը հայրենիքի զինվոր։ Ի՞նչ գիտեք այդ մասին։
* Ե՞րբ է մահացել Չարենցը։
* Պատմիր դասանյութից քեզ ամենաշատ հետաքրքրած հատվածը։
* Ինչի՞ մասին է «Ես իմ անուշ Հայաստանի» տաղը։

**ՆՈՐ ԴԱՍ**

* **Գրականություն -** «Քիչ ենք, բայց հայ ենք» /էջ 168/։
* **Քերականություն –** ածական, ածականի տեսակները,որակական ածականի համեմատության աստիճանները, էջ՝ 43։
* **Բառագիտություն** – թեմատիկ բառերի բացատրություն, հոմանիշներ, հականիշներ, ուղղագրական բառեր։
* **Մշակույթ -** Պարույր Սևակի կենսագրությունը, գործունեությունը, էջ 159-161։

**Գրականություն**

Դասանյութը կարդալ և քննարկել հետևյալ հարցերով

* Ի՞նչ արժեքներ/կարևոր հատկանիշներ է նշում Սևակի տաղը։
* Ի՞նչ արժանիքներ դուք կավելացնեիք։ Ի՞նչ բացասական բաներ ունեն հայերը և ինչու՞*։*
* Ինչպե՞ս կբացատրեք «Պարզապես մահն է մեզ սիրահարվել» արտահայտությունը։
* Ի՞նչ զգացողություններ է առաջացնում այս բանաստեղծությունը։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

* Սևակը նշում է հայ ժողովրդի արժեքները, որոնք ներառում են հայ ժողովրդի պատմությունը, նրանց ստեղծարար միտքը, աշխատասիրությունը, հանդուրժողականությունը։
* «Պարզապես մահն է մեզ սիրահարվել» արտահայտությամբ Սևակը անդրադանում է հայ ժողովրդի պատմության ընթացքում ունեցած շատ կորուստներին։
* Աշակերտները բերում են իրենց մեկնաբանությունները։
* Աշակերտների պատասխանները ամփոփել։

**Բառագիտություն**

* Տրված բառերի նշանակություններն են՝
  + ջանալ – փորձել մի բան անել
  + աջակցել– օգնել, սատարել
  + հատուցել – վճարել
  + քվեարկել – ընտրություն կատարել
  + տարափ – վարար անձրև
* Նշված բառերի հոմանիշներն են՝
  + ընթերցել-կարդալ
  + խոշոր– մեծ
  + էություն-իմաստ
  + կալանավորել – բանտարկել
* Նշված բառերի հականիշներն են՝
  + հանուն – ի հակառակ
  + վերելք – անկում
  + վաղաժամ – ուշացած
  + վաճառել – գնել

**Քերականություն – Ածական, ածականի տեսակները, որակական ածականի համեմատության աստիճանները, էջ 43։**

* Առարկայի հատկություն ցույց տվող բառերը կոչվում են ածականներ։ Օրինակ՝ պարզ, մեղմ, տխուր։
* Ածականները լինում են **որակական և հարաբերական**։
  + **Որակական ածականները** ցույց են տալիս առարկայի հատկություն, որը հատուկ է այդ առարկային։Օրինակ՝ կանաչ գիրք***,*** պարզ գետ։
  + **Հարաբերական** ածականները արտահայտում են առարկայի կապը ուրիշ առարկաների հետ՝ փայտե դուռ, գիշերային զովություն, բժշկական գործիքներ, միրուքավոր ծերունի:
  + **Հարաբերական** ածականները սովորաբար ցույց են տալիս առարկաների ոչ համեմատելի հատկանիշ: Չի կարելի ասել` ավելի բրդե (վերարկու), ավելի լեռնային (լճակ) և այլն:
  + **Հարաբերական** ածականներ են կազմվում ական (մանկական),ային (ձմեռային), գին (քանկագին), ե (երկաթե), եղեն (քարեղեն), ենի (մայրենի), յա (կապուտաչյա), յան (նախնադարյան) և այլ ածանցներով:

Որակական ածականի համեմատության աստիճաններն են

* + **Դրական**՝ ցույց է տալիս առարկայի հատկությունն առանց համեմատության։ Օրինակ՝ քաջ (երեխա), մեծ (անտառ)։
  + **Բաղադրական**՝ ցույց է տալիս առարկայի հատկության առավել կամ պակաս լինելը այլ առարկայի նույն հատկության համեմատ։ Օրինակ՝ավելի քաջ երեխա կամ պակաս քաջ երեխա, ավելի մեծ անտառ կամ պակաս մեծ անտառ։
  + **Գերադրական**՝ ցույց է տալիս տվյալ առարկայի հատկության գերազանցությունը ուրիշ առարկայի նույն հատկանիշից։ Օրինակ՝ ամենաքաջ երեխան, ամենամեծ անտառը։

**Հարցեր և առաջադրանքներ**

* Ո՞րն է ածականը։
* Որո՞նք են ածականի տեսակները:
* Որո՞նք են որակական ածականի համեմատության աստիճանները։
* Ինչպե՞ս են կազմվում որակական ածականների համեմատության աստիճանները։ Բերել օրինակներ։

**Հանձնարարություններ**

* + «Քիչ ենք, բայց հայ ենք» բանաստեղծությունիցդուրսգրել *3* հատորակականև *3* հատ *հարաբերական ածականներ*։
  + Գրել հետևյալ *որակական ածականներ*ի համեմատության աստիճանները՝ազնիվ, լավ, գեղեցիկ։
  + **Նշված ածականները դնել համապատասխան սյունակներում*։***

*Դժվարին, խենթ, սառը, պողպատե, բարձր, պարզ, փայտե, գարնանային, հայրենի, դաժան, երկար, թղթե, արագ, հայկական, անտառային, դատարկ, սպիտակ, բարի, երեկոյան, ցամաքային, աղքատ։*

* + Դասարանում բանավոր կատարել դասագրքից էջ 44-ի 3, 4, էջ 46-ի 7, էջ 48-ի 10-11 վարժությունները։ Տանը դրանք կատարել գրավոր։

**Մշակույթ – Սևակի կենսագրությունն ու ստեղծագործական գործունեությունը։ Հակիրճ դասանյութն այստեղ, իսկ լրացուցիչ ընթերցանությունը դասաքրքից, էջ 159-161։**

Ծնվել է 1924 թվականի Հունվարի 24-ին Արարատի շրջանի Չանախչի (ներկայիս Զանգակատուն, Արարատի մարզ) գյուղում։

Գրել ու կարդալ նա սկսել է հինգ տարեկանից։ Նույն տարիքից էլ Պարույրը սկսում է հաճախել դպրոց, սակայն սկզբում, քանի որ տարիքը թույլ չէր տալիս օրինական դպրոց գնալ, նրա հաճախումները ոչ օրինական բնույթ էին կրում։ Նրա գերազանց առաջադիմությունը տեսնելով` ուսուցիչը թույլատրում է օրինական կարգով գրանցվել դպրոցում և շարունակել ուսումը։

Պարույրը մանկական հասակից շատ էր կարդում, իսկ տասնմեկ տարեկանում առաջին անգամ իր գրիչն է փորձում պոեզիայում։ 1940 թվականին դպրոցը գերազանց առաջադիմությամբ ավարտելով՝ ընդունվում է Երևանի պետական համալսարանի բանասիրական ֆակուլտետի հայերենի բաժինը։ Եղել է ամենալավ ուսանողներից մեկը։ «Սովետական գրականություն» ամսագրում տպագրվում են նրա երեք բանաստեղծությունները` Պարույր Սևակ ստորագրությամբ։

1955 թվականին Սևակը ավարտում է Մոսկվայի Մ. Գորկու անվան գրականության ինստիտուտը, որտեղ և դասախոսում է կյանքի հետագա չորս տարիների ընթացքում:

1970-ին Պարույրը ստանում է բանասիրական գիտությունների դոկտոր գիտական կոչումը։

1963-ից մինչև 1971 թթ. աշխատում է որպես ավագ գիտաշխատող Հայաստանի գիտությունների ազգային ակադեմիայի Մ. Աբեղյանի անվան գրականության ինստիտուտում, 1966-ից հանդիսանում է Հայաստանի գրողների միության վարչության քարտուղարը։ Սևակը զոհվել է 1971 թվականի հունիսի 17-ին` ավտովթարից։ Թաղված է հայրենի գյուղում։

**Հարցերևառաջադրանքներ*.***

* Ե՞րբ և որտե՞ղ է ծնվել Սևակը։
* Ո՞րն է Սևակի այն պոեմի անվանումը, որը նրան ճանաչում է բերում։
* Ե՞րբ և ինչպե՞ս է մահացել Սևակը։
* Աշակերտների հետ քննարկել կենսագրությանբովանդակությունը։
* Թվարկիր Սևակի բանաստեղծական ժողովածուները

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* լսել և կարդալ ներկայացված նյութը և վերարտադրել սեփական խոսքերով և պատասխանել նյութին վերաբերվող հարցերին,
* բացատրել հանձնարարված բառերը,
* մասնակցել խմբային աշխատանքին,
* հասկանալ ածականի, ածականի տեսակներ հասկացությունները և կարողանալ բերել օրինակներ։